Branisłaŭ Taraškievič

Branisłaŭ Taraškievič (valgevene kirillitsas Браніслаў Адамавіч Тарашкевіч, poola keeles Bronisław Taraszkiewicz; 20. jaanuar 1892 Mačiuliškės, Vilniuse kubermang (tänapäeval Leedu) – 29. november 1938 Minsk) oli valgevene ühiskonnategelane, keeleteadlane, tõlkija ja publitsist.

Branisłaŭ Taraškievič oli pärit talupoja perekonnast. 1911. aastal lõpetas ta Vilnos gümnaasiumi ja 1916. aastal Peterburi Ülikooli ajaloo-keeleteaduskonna keeleteaduse erialal. Ülikooli lõpetamise järel töötas ta samas vene keele ja kirjanduse kateedris. Alates 1918. aasta sügisest elas ta Valgevenes ja Leedus.Бронислав Адамович Тарашкевич Центральная научная библиотека имени Якуба Коласа Национальной академии наук Беларуси

1918. aastal avaldas ta Vilniuses "Valgevene keele grammatika koolidele" ("Беларуская граматыка для школ"), millest anti hiljem välja kuus kordustrükki.125 лет назад родился Бронислав Тарашкевич. Жизнь и смерть гения Belsat, 20. jaanuar 2017 Sellel raamatul põhineb valgevene klassikaline ortograafia ehk taraškievica, mis oli Valgevene NSV-s kasutusel kuni 1933. aastani.Какая жизнь была в Белорусской ССР Sensum, 8. märts 2018 Tänapäeval kasutavad taraškievica't välismaal elavad valgevenelased ja osalt ka rahvuslikult meelestatud inimesed Valgevenes. 

Ta oli üks Valgevene Rahvuskomitee ja Üle-Valgevenemaalise Kongressi organisaatoreid. Ta oli ka mitmel olulisel ametikohal lühikest aega eksisteerinud Valgevene Rahvavabariigis.Taraškievič Branisłaŭ slounik.org

Aastatel 1918–1923 oli ta üks Valgevene Sotsiaaldemokraatliku Partei juhte. 1922. aastal valiti ta Poola Seimi liikmeks. Ta osales Lääne-Valgevenes mitmete vasakpoolsete valgevene organisatsioonide tegevuses, 1925. aasta detsembris astus Lääne-Valgevene Kommunistlikku Parteisse. 1927. aastal mõisteti Taraškievič 12 aastaks vangi, kuid 1930. aastal ta vabastati. 1931. aastal vahistati ta uuesti ja mõisteti 8 aastaks sunnitööle.Академик ТАРАШКЕВИЧ Бронислав Адамович Национальная академия наук БеларусиОсновные даты жизни и деятельности Б.А. Тарашкевича https://web.archive.org/web/20200926022726/http://library.basnet.by/

6. septembril 1933 vahetati Branisłaŭ Taraškievič Nõukogude-Poola piiril Francišak Alachnoviči vastu. Seejärel töötas ta Moskvas Rahvusvahelises Agraarinstituudis Poola ja Baltikumi osakonna juhatajana. Arreteeriti 6. mail 1937, mõisteti surma 5. jaanuaril 1938 ja lasti maha sama aasta novembri lõpus.Бронислав Тарашкевич и Франтишек Олехнович Краткая история Беларуси за последнюю 1000 летТарашкевичи («100 знаменитых фамилий Беларуси») Юридическая консультация в Беларуси

1957. aastal rehabiliteeriti Taraškievič postuumselt.74 года назад был расстрелян автор первой белорусской грамматики Бронислав Тарашкевич Наша Ніва, 29. november 2012.

Viited

Kategooria:Valgevene inimesed
Kategooria:Keeleteadlased
Kategooria:Peterburi ülikooli vilistlased
Kategooria:Sündinud 1892
Kategooria:Surnud 1938